**4. ura SLJ 9.ab skupina Kavčič 20. april**

Danes boš spoznal besedilo, v katerem se pojavi tretja smer moderne, **simbolizem**. Zanj je značilno, da **s simboli predstavlja dojemanje sveta**, npr. klanec pomeni revščino, bela hiša bogastvo, golob mir, križ krščanstvo …

Besedilo bo **črtica, kratka pripoved, v katerem so v ospredju čustva, doživljanja nekega dogodka**. Besedilo je hkrati primer **lirizirane proze** (lirika ̶ izpovedna pesem), v kateri je izredno pomemben **ritem** in prisotnost mnogih **'pesniških sredstev'**. (Kar je v krepkem tisku, si smiselno zapiši v zvezek.)

Avtor besedila je **Ivan Cankar**, prvi Slovenec, ki je bil izvrsten v vseh smereh pisanja: poeziji, prozi in dramatiki. Ravno slednjo povzdignil na evropsko/svetovno raven, tako kot nekdaj Prešeren poezijo. Več o Cankarju si lahko ogledaš [tukaj](https://eucbeniki.sio.si/slo9/2394/cankar_film.mp4), na RTV Slovenija pa je trenutno veliko vsebin, povezanih z njim, ker njegova dela dijaki berejo za maturo.

Besedilo bo govorilo o **krivdi in krivici**. Oboje smo vsi že naredili in doživeli. Nekatere pozabimo hitreje, druge nas preganjajo dolgo časa.

Za uvod v branje besedila si ogled kratki film [Peter, prinesi mi krof](https://www.youtube.com/watch?v=EJg0JleOERk) nekdanjih polzelških osnovnošolcev.

V berilu poišči Cankarjevo besedilo **Bobi**. Bob je krof. Če ne najdeš berila, je besedilo tudi [tu](https://eucbeniki.sio.si/slo9/2394/Ivan%20Cankar%20Bobi.pdf), vendar je malce drugačno kot v berilu. Lahko tudi poslušaš moje branje .

O čem si razmišljal med in po branju/poslušanju besedila?